Vita:K.g.b.

message: Az oldalt már töröltétek egyszer, de nem igazán értem milyen okokra hivatkozva pontosan. Az indoklás eltévedt tartalom volt: majd ha híresek lesznek.. Nem tudom hol van az leírva hogy mennyire kell híresnek lenni ahhoz, hogy egy ilyen lap felkerüljön. Szerintem a fogalmazás korrekt és a lap tartalma nem szubjektív. A zenekar elég híres a helyi körökben, de ha szerintetek lemezszerződés kell ahhoz, hogy felkerüljön a wikipedia-ra akkor azt be kellene vonni a szabályokba. Köszönöm a válaszaitokat előre is.
replies: text: :: Nevezetesség kritériumai. Itt vannak leírva az irányelvek. A Wikipédia nem MySpace és nem IWIW, ahová mindenki beírhatja az együttese történetét. A Wikipédia enciklopédia, és az ide kerülő zenei együtteseknek meg kell felleniük bizonyos követelményeknek:
Az a téma nevezetes vagy jelentős, amelyről nem triviális említések szerepelnek megbízható és a szócikk tárgyától független már publikált több forrásban. Minden szócikk meg kell hogy feleljen egy minimális nevezetességi szintnek, különben nem fog rendelkezésre állni elegendő anyag ahhoz, hogy a témáról ellenőrizhető és lexikonszerű szócikk szülessen.
* A publikált mű lehet többek közt folyóirat, könyv (elektronikus vagy papír), magazin, televíziós vagy rádiós dokumentumműsor, kormányzati jelentés, tudományos folyóirat stb.
* A nevezetesség szempontjából a függetlenség alapján nem számítanak a saját publikációk, a cikk tárgyának saját reklámjai, önéletrajza, sajtóközleménye, illetve olyan szerzők által publikált művek, akik kapcsolatban állnak a cikk tárgyával, alkotóival, vagy más módon érdekükben áll a téma propagálása.
* A nem triviális azt jelenti, figyelembe kell venni, hogy milyen mélységben említi a mű a tárgyat, például kizárólag róla szól, vagy csak katalógusszerűen, vagy esetleg egy felsorolásban említi.
* A több publikált forrás nem egy konkrét számot jelent. Az, hogy pontosan mennyi említés elég, függhet a források megbízhatóságától és más körülményektől is. Például amikor több újság lehozza ugyanazt a sajtóközleményt, az nem minősül több említésnek, de ha több, egymástól független kutató is publikál ugyanarról a témáról, az már igen.
* A megbízható kritérium a Wikipédia:Megbízható források oldalon lesz részletesen kifejtve.
Üdvözlettel, – Timiş  üzcsi 2008. június 9., 20:58 (CEST)
Gyerekek, nagyon szépen összeszedtétek, de ez még nem elég. Várjatok egy kicsit, amig lesz rólatok valami külső információ, írás, kritika, stb. Kellene egy önálló, működő weboldal pl. Kellenének ténylegesen megjelent lemez(ek). Amíg ezek nincsenek, addig nem lehet titeket sem szerepeltetni, mert ilyen alapon a fiam havonta változó bandája is joggal kérhetne megjelenést a Wikipédián. Igazán sajnálom, de úgysem ezen fog múlni. Ott az Iwiw, a Myspace, a Hotdog szórni az igét magatokról. :-) Ave! –  Zimmy mondj el mindent 2008. június 10., 10:31 (CEST)
Zimmy, köszönöm a tisztázást, most már értem, hogy mi a problémátok, miért törlitek és tényleg igazatok van. mégy egyszer kösz, és minden jót!

text: Amit viszont lehet, csináljatok egy felhasználót ugyanilyen névvel és oda nyugodtan átpakolhatjátok az egészet. –  Zimmy mondj el mindent 2008. június 10., 15:32 (CEST)
Bocsi., ezt most így nem értem.:)

text: Regisztráltok egy felhasználót K.g.b. néven és a felhasználói (user) lapjára felteszitek ugyanezt a szöveget. Annak semmi akadálya. Mint pl. ide: Kalcger user lapja –  Zimmy mondj el mindent 2008. június 10., 17:08 (CEST)
thread_title:  Létrehozás